Rámcová zmluva o poskytovaní služieb

*uzatvorená v zmysle §269 ods. 2 Obchodného zákonníka, v spojení s ust. zákona č. 185/2015 Z. z. Autorský zákon v znení neskorších predpisov, v spojení s ust. zák. č. 343/2015 Z. z. o verejnom obstarávaní a o zmene a doplnení niektorých zákonov*

medzi

**Poskytovateľ:**  **Obchodné meno:**

Sídlo:

Štatutárny zástupca:

IČO:

DIČ:

IČ DPH:

bankové spojenie:

(ďalej ako „*poskytovateľ*“)

a

**Objednávateľ:**  **Obchodné meno: Šamorínčan, o.z.**

Sídlo: Veterná 1774/27, 931 01 Šamorín

Štatutárny zástupca: Ing. Peter Gábor, predseda združenia

IČO: 42292506

DIČ: 2023903673

IČ DPH: SK2023903673 podľa §7a, nie univerzálny platiteľ DPH

(ďalej ako „*objednávateľ*“)

(ďalej spolu „*zmluvné strany*“)

Preambula

Táto zmluva sa uzatvára ako výsledok verejného obstarávania v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky “Tlač a spracovanie periodika”.

I.  
Predmet a účel zmluvy

1. Predmetom zmluvy je poskytnutie kombinoaných služieb tlače, spracovania periodika a súvisiacicch distribučných služieb podľa opisu predmetu zákazky, ktorý tvorí Prílohu č. 1 tejto Zmluvy.
2. Poskytovateľ sa touto zmluvou zaväzuje poskytovať pre objednávateľa služby zakázky podľa špecifikácie, ktorá tovrí Prílohu č. 1 a udeliť mu zároveň súhlas na použitie tých častí predmetu zákazky pri ktorých je to potrebné (licenciu) za podmienok v zmluve ďalej uvedených.
3. Lehoty na dodanie alebo dokončenie predmetu zákazky alebo trvanie zmluvy sa riadia ustanoveniami Zmluvy o poskytnutí NFP na projekt „**Rozvoj kultúrno-spoločenského informačného portálu Šamorínčan kreatívnou inováciou**“ uzatvorenej medzi sprostredkovateľským orgánom a objednávateľom počas realizácie projektu.
4. Objednávateľ dodá podklady poskytovateľovi v elektronickej podobe na emailovú adresu, ktorú si zmluvné strany dohodnú.
5. Objednávateľ má právo od poskytovateľa žiadať o úpravu dodaného predmetu zakázky (formát, kvalita a pod.) v lehote 5 dní odo dňa jeho odovzdania s lehotou na vykonanie úprav 3 dni odo dňa požiadania, ideálne však bezodkladne po vznesení požiadavky.
6. Predmet zakázky súvisí so zabezpečením služieb pre projekt č. 302031H172 s názvom „**Rozvoj kultúrno-spoločenského informačného portálu Šamorínčan kreatívnou inováciou**“ v rámci výzvy IROP-PO3-SC31-2016-5 vyhlásenej Ministerstvom kultúry Slovenskej republiky ako Sprostredkovateľským orgánom pre prioritnú os 3 Mobilizácia kreatívneho potenciálu v regiónoch v rámci Integrovaného regionálneho operačného programu.

II.  
Licencia

1. Objednávateľ je oprávnený používať predmet zakázky tak ako je pre predmet zakázky bežné a to najmä nie však výlučne nasledovným spôsobom:
   1. verejným vystavením,
   2. používaním predmetu zakázky objednávateľom na obchodné účely, na poskytovanie informácii a reklamu,
   3. iné vyhotovovanie rozmnoženín, spracovanie, adaptácia, rozširovaním.
2. Poskytovateľ udeľuje objednávateľovi výhradnú licenciu na používanie predmetu zakázky v časovo neobmedzenom (t.j. na dobu neurčitú), vecnom a územnom rozsahu na tie časti predmetu zakázky, na ktoré sa vzťahujú ustanovenia zákona č. 185/2015 Z.z. Autorský zákon.

III.  
Odplata

1. Celková cena predmetu zakázky bola medzi zmluvnými stranami stanovená na základe výsledkov verejného obstarávania uvedeného v preambule tejto zmluvy nasledovne:

|  |  |
| --- | --- |
| **Cena spolu** | |
| Cena bez DPH alebo konečná cena |  |
| ***Cena celkom s DPH alebo konečná cena*** |  |

1. Poskytovateľ je oprávnený fakturovať poskytnuté služby v prípade, že ich dodáva po častiach najneskôr k 10. dňu nasledujúceho mesiaca za obdobie uplynulého mesiaca a po odovzdaní príslušnej časti poskytnutých služieb a to na základe faktúry, ktorú poskytovateľ doručí na adresu sídla objednávateľa uvedenú v záhlaví tejto zmluvy.
2. Poskytovateľ je oprávnený fakturovať objednávateľovi len skutočne poskytnuté služby súvisiace s tlačou a spracovaním periodika v zmysle opisu predmetu zákazky (Príloha č. 1).
3. Prílohou faktúry bude fotokópia vyplneného a podpísaného výkazu poskytnutých služieb a súvisiacich služieb zahrnutých v cene zákazky v rámci jej opisu.
4. Splatnosť faktúr je tridsať (30) dní od doručenia faktúry objednávateľovi, a to bankovým prevodom na účet poskytovateľa uvedený v záhlaví tejto zmluvy alebo na iný účet, ktorý poskytovateľ vopred oznámi objednávateľovi.
5. Faktúra musí obsahovať tieto náležitosti:
6. označenie zmluvných strán, obchodné meno, adresu, sídlo, IČO, DIČ, IČ DPH,
7. názov a číslo zmluvy,
8. číslo faktúry,
9. deň vystavenia a deň splatnosti faktúry,
10. fakturovanú sumu v EUR,
11. u faktúr s uplatnením DPH hodnotu DPH v ***%*** a v EUR,
12. rozpis fakturovaných čiastok,
13. označenie osoby, ktorá faktúru vystavila,
14. pečiatku a podpis zodpovedného zástupcu poskytovateľa,
15. IBAN, SWIFT, variabilný symbol.
16. V prípade, že faktúra nebude obsahovať náležitosti uvedené v zmluve, objednávateľ je oprávnený vrátiť ju poskytovateľovi na doplnenie, pričom sa zastaví plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

IV.  
Práva a povinnosti zmluvných strán

1. Poskytovateľ sa zaväzuje vytvoriť predmet zakázky osobne, vo vlastnom mene a na vlastnú zodpovednosť za súčasného dodržania záväzných pokynov objednávateľa a dodržiavaním príslušných zákonných ustanovení.
2. Poskytovateľ sa zaväzuje odstrániť vady, zohľadniť a zapracovať pripomienky objednávateľa k predmetu plnenia podľa tejto zmluvy a to bezodkladne (najneskôr do 3 pracovných dní) po vyzvaní na takýto úkon od objednávateľa.
3. Poskytovateľ zodpovedá za škodu spôsobenú objednávateľovi prípadným porušením práv tretích osôb k predmetu zakázky špecifikovanému v čl. I tejto zmluvy. V prípade, ak sa poskytovateľ dozvie o porušovaní práv k predmetu zakázky treťou osobou, využije na svoje náklady všetky zákonné opatrenia a prostriedky vedúce k zamedzeniu tohto porušovania. Pri výkone týchto opatrení je objednávateľ povinný poskytnúť poskytovateľovi potrebné spolupôsobenie.
4. Poskytovateľ je povinný bez zbytočného odkladu po splnení predmetu tejto zmluvy poskytnúť objednávateľovi všetky podklady a informácie, ktoré sú potrebné na výkon práv objednávateľa podľa tejto zmluvy.
5. Poskytovateľ sa zaväzuje po dobu trvania tejto zmluvy neudeliť ďalšiu licenciu na využívanie práv k predmetu zakázky špecifikovanému v čl. I tejto zmluvy.
6. Objednávateľ je povinný za riadne splnenie predmetu zakázky zaplatiť poskytovateľovi dohodnutú odmenu podľa čl. III tejto zmluvy.
7. Povinnosťou poskytovateľa je strpieť výkon kontroly/auditu/overovania súvisiaceho s dodávaným predmetom zakázky kedykoľvek počas platnosti a účinnosti Zmluvy o poskytnutí NFP na projekt „Rozvoj kultúrno-spoločenského informačného portálu Šamorínčan kreatívnou inováciou“ uzatvorenej medzi sprostredkovateľským orgánom a Objednávateľom počas realizácie projektu a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu/overovania sú najmä:
8. Poskytovateľ podľa Zmluvy o poskytnutí NFP a ním poverené osoby,
9. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
10. Najvyšší kontrolný úrad SR, Certifikačný orgán a nimi poverené osoby,
11. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
12. Splnomocnení zástupcovia Európskej Komisie a Európskeho dvora audítorov,
13. Orgán zabezpečujúci ochranu finančných záujmov EÚ**,**
14. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

V.  
Záverečné ustanovenia

1. Zmluva nadobúda platnosť a účinnosť dňom jej podpisu oboma zmluvnými stranami.
2. Všetky zmeny, dodatky a prílohy k tejto zmluve sú platné výlučne v písomnej forme a v znení odsúhlasenom a potvrdenom oboma zmluvnými stranami.
3. Ak niektoré z ustanovení tejto zmluvy je alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
4. Poskytovateľ berie na vedomie, že objednávateľ spracúva jeho osobné údaje v súlade s §13 ods. 1 písm. b) zákona č. 18/2018 Z.z. o ochrane osobných údajov v znení neskorších predpisov na zmluvné účely, pričom spracovanie osobných údajov poskytovateľa je zákonnou požiadavkou, bez ktorej nie je možné uzatvoriť túto zmluvu.
5. Zmluva bola vypracovaná v dvoch rovnopisoch s platnosťou originálu, z ktorých každá zmluvná strana obdrží jeden rovnopis.
6. Zmluvné strany prehlasujú, že ustanoveniam zmluvy zhodne porozumeli čo do obsahu i rozsahu, tieto vyjadrujú ich slobodnú a vážnu vôľu, čo potvrdzujú svojimi vlastnoručnými podpismi na tejto zmluve.

V .......................... dňa .................... V ............................. dňa ....................

|  |  |
| --- | --- |
| ......................................................... Poskytovateľ | ............................................................... Objednávateľ  Šamorínčan, o.z.  Ing. Peter Gábor, predseda |

Príloha č. 1: Opis predmetu zákazky